Národný konvent mladých
Spolu voľme Európu!
Slovensku chýbajú mladí ľudia, ktorí sa aktívne zaujímajú o európske dianie. Mladá generácia síce naberá skúsenosti v celej Európe, svoje občianstvo však nevníma dostatočne ako občianstvo Európskej únie. Zmeniť to má projekt votEUzen.
Je čas na zmenu
Hlavným cieľom projektu votEUzen je vytvoriť inšpirujúcu a proeurópsku diskusiu, ktorá zohľadní nedostatok informácií o EÚ medzi mladými ľuďmi. Diskusia má poukázať nielen na pridanú hodnotu európskej integrácie, ale aj na výzvy budúcej Európskej únie. Slovensko má navyše jedinečnú šancu napraviť svoju reputáciu krajiny s najnižšou volebnou účasťou vo voľbách do Európskeho parlamentu z celej EÚ. votEUzen chce motivovať mladých ľudí, aby sa zaujímali o európske témy a následne volili svojich kandidátov na europoslancov.
Spolu voľme Európu!
Hlavným cieľom projektu je propagácia volieb do Európskeho parlamentu medzi mladými ľuďmi a aktívne zapojenie mladých lídrov ako predstaviteľov občianskej spoločnosti na Slovensku. Pridanou hodnotou votEUzen je motivácia členov jednotlivých organizácií, aby sa stali súčasťou projektu votEUzen, a zúčastnili sa volieb do Európskeho parlamentu v máji 2014.
Národný konvent mladých – EÚ očami mladej generácie
votEUzen pozostáva z informačnej kampane prostredníctvom série Speaking Tour (verejné diskusie s osobnosťami, ktoré sa pohybujú v európskej problematike), súťaže Milionár, diskusií s predstaviteľmi samospráv vo forme okrúhlych stolov, kampane na sociálnych sieťach a v médiách. Projekt votEUzen prináša aj mládežnícku časť Národného konventu o EÚ - Národný konvent mladých a aktívnu účasť Ambasádorov projektu. Okrem týchto aktivít bude zabezpečená komplexná PR stratégia, vrátane širokého využitia sociálnych sietí a internetu.
5 tém, 5 obrazov, špičková skúsenosť
votEUzen prináša päť moderných umeleckých malieb, ktoré vyjadrujú päť najdôležitejších tém spojených s mladými ľuďmi a EÚ: výmenné programy študentov v rámci EÚ, bezplatný roaming, otvorený pracovný trh, aktívne občianstvo EÚ a spoločnú menu. votEUzen prinesie vizualizáciu celej kampane vytváraním moderných umeleckých diel, plagátov a špeciálnych odznakov s tematikou volieb do Európskeho parlamentu. Práve týmto spôsobom votEUzen propaguje konkrétne prípady, kedy EÚ skvalitňuje mladým ľuďom život.
Kto sa stane súčasťou projektu votEUzen?
votEUzen nepredstavuje iba všetkých mladých občanov s právom voliť, ale predovšetkým tých, ktorí môžu aktívne rozhodnúť o budúcnosti Európy počas volieb do Európskeho parlamentu. Do projektu votEUzen bude aktívne zapojených minimálne 150 účastníkov v každom regióne Slovenska. Dosah smerom na verejnosť bude integrovanou súčasťou projektového manažmentu vo všetkých fázach votEUzen. Priama interakcia s mladými Slovákmi – Európanmi, vznikne cez sociálne siete a počas verejných podujatí, kde uvítame a podporíme iniciatívy mladých. votEUzen si kladie za cieľ priamo osloviť viac ako 2000 mladých ľudí, a nepriamo desiatky tisíc mladých.
Kto stojí za projektom?
votEUzen organizuje Slovenská atlantická komisia (SAC) a Centrum pre európske záležitosti (CEA), členovia Stredoeurópskej strategickej rady. SAC je mimovládna organizácia zameraná na vytváranie stredoeurópskej platformy pre globálnu bezpečnostnú politiku. CEA je nezávislá mimovládna organizácia s cieľom budovať na Slovensku silnú a kritickú európsku komunitu, ktorá bude schopná aktívne formovať verejnú, expertnú a politickú debatu o budúcnosti Európskej únie i Európy ako takej, čo bude nesmierne dôležité pri príprave a počas predsedníctva SR v Rade EÚ v roku 2016.
votEUzen je organizovaný ako súčasť Národného konventu o EÚ. Partnermi projektu sú Ministerstvo zahraničných vecí a európskych záležitostí SR a Informačná kancelária Európskeho parlamentu na Slovensku. Projekt votEUzen podporila Európska komisia v rámci programu Mládež v akcii.
- 02.04.2019| Aktivity štátnych tajomníkov | Národný konvent o Európskej únii | Slovensko a Európska úniaNa pôde Slovenskej poľnohospodárskej univerzity v Nitre sa v utorok (2. apríla 2019) uskutočnil už ôsmy Národný konvent o EÚ v rámci série podujatí #MYSMEEÚ. Podujatie otvoril prorektor pre strategický rozvoj Drahoslav Lančarič, ktorý ocenil iniciatívu Ministerstva zahraničných vecí a európskych záležitosti SR zorganizovať národný konvent na pôde univerzity.
- 08.11.2018| Aktivity štátnych tajomníkov | Národný konvent o Európskej únii | Slovensko a Európska úniaNa pôde Prešovskej univerzity v Prešove sa dnes (8. november 2018) uskutočnilo ďalšie zo série podujatí Národného konventu o EÚ / #MYSMEEÚ. Otvorili ho rektor univerzity Peter Kónya a minister zahraničných vecí a európskych záležitostí SR Miroslav Lajčák, ktorý v úvodnej debate s moderátorom podujatia Martinom Strižincom diskutoval o EÚ, o projekte, ktorý pre SR predstavuje najlepšiu alternatívu pre politickú stabilitu, ekonomickú prosperitu a bezpečnosť. V prvej panelovej diskusii si štátny tajomník MZVaEZ SR František Ružička vymenil názory so študentmi univerzity o tom, ako by mala EÚ vyzerať z pohľadu mladých ľudí. "Nedostatok komunikácie s verejnosťou o EÚ je jedným z dôvodov, prečo sa zvyšuje počet euroskeptických hlasov. Dialóg s občanmi a hlavne s vami, študentmi, je preto kľúčový v tom, aby ste nám mohli nastaviť zrkadlo a povedať svoj názor. Vy všetci ste Európa, je vo vašich rukách, ako sa bude EÚ vyvíjať a my chceme počuť váš hlas, aby sme boli jednotní v tom, akým smerom sa bude uberať," zdôraznil štátny tajomník. Študenti Prešovskej univerzity vnímajú EÚ ako projekt, ktorý by okrem hospodárskeho rastu a stability mal tiež prispievať k našej bezpečnosti.
- 08.11.2018| Aktivity ministra | Národný konvent o Európskej únii | Slovensko a Európska úniaMinister zahraničných vecí a európskych záležitostí Slovenskej republiky Miroslav Lajčák dnes (8. novembra 2018) vystúpil na pôde Prešovskej univerzity v rámci podujatia zo série #MYSMEEÚ. Jeho cieľom je oživiť celonárodnú diskusiu o aktuálnych témach EÚ s osobitným dôrazom na miesto Slovenska v ďalšom smerovaní európskeho projektu.
- 15.10.2018| Aktivity štátnych tajomníkov | Národný konvent o Európskej únii | Slovensko a Európska úniaNa pôde Ekonomickej fakulty Univerzity Mateja Bela v Banskej Bystrici sa dnes (15. októbra 2018) uskutočnilo ďalšie zo série podujatí Národného konventu #MYSMEEÚ. Otvorili ho podpredseda vlády SR pre investície a informatizáciu Richard Raši, štátny tajomník Ministerstva zahraničných vecí a európskych záležitostí SR František Ružička a prorektorka univerzity Janka Klincková.
- 15.05.2018| Aktivity štátnych tajomníkov | Národný konvent o Európskej únii | SR a EÚ#MYSMEEÚ: I. Korčok diskutoval v rámci série podujatí národného konventu o Európskej únii so študentmi v MartineMinisterstvo zahraničných vecí a európskych záležitostí SR dnes (15. mája) prinieslo ďalšie zo série podujatí Národného konventu #MYSMEEÚ na pôdu Jesseniovej lekárskej fakulty Univerzity Komenského v Martine. Podujatie otvorili ministerka zdravotníctva SR Andrea Kalavská, dekan fakulty Ján Danko a štátny tajomník Ministerstva zahraničných vecí a európskych záležitostí SR Ivan Korčok.
Dátum poslednej aktualizácie: 11.03.2014
Dátum poslednej aktualizácie: 30.11.2015 Dátum vytvorenia: 24.4.2014